Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Islamirühmitus Hamas hoiatab,
et Iisraeli asulad muudetakse kummituslinnadeks,
väites, et nad suudavad pommitatda Iisraeli majanduskeskust Tel Avivi
kuus kuud järjest tuhandete rakettidega.
Likudi ja Sinivalge läbirääkimistiimide kokkulepitud kohtumine tühistati taas,
mis suurendas võimalust,
et Iisrael sunnitakse kolmandatele soovimatutele valimistele.
Iraani president teatas riigi neljandast sammust
2015. a tuumalepingu kohustuste vähendamisel.
Islamirühmitus Hamas hoiatab,
et Iisraeli asulad muudetakse kummituslinnadeks,
väites, et nad suudavad pommitada Iisraeli majanduskeskust Tel Avivi
kuus kuud järjest tuhandete rakettidega.
Hamasi juht Yahya Sinwar kiitles Gazas miitingul kõneldes
rühmituse sõjalise jõuga, mida Iisrael tema väitel kõrgelt hindab.
Vaatamata Iisraeli ja Egiptuse blokaadile olevat Hamas arendanud
sadu kilomeetreid tunnelivõrgustikku,
ehitanud sadu juhtimis- ja kontrollkeskusi nii maa peal kui all
ning suurendanud relvaarsenali tuhandete uute tankitõrjerakettide
ja mürskudega üksnes juudiriigi ründamiseks.
Lisaks märkis Sinwar, et Hamas kasutab mitmeid salameetmeid
Iisraeli luure katsete vastu Gazasse infiltreeruda.
Vastuseks Iisraeli juhtide ähvardustele kinnitas Sinwar,
et Hamas sunnib nad needma päeva, mil nad sündisid.
Lisaks mitmetele ähvardustele väitis Sinwar,
et Hamasil on Gazas täielik kontroll.
Ta tunnistas siiski, et rühmitus on pidanud tegelema sektoris
erinevas vormis vastupanuga.
Jeruusalemmas ütles valitsusametnik, et Iisrael läheneb punktile,
kus Hamasi valitsetavas Gazas tuleb ulatuslik maaoperatsioon korraldada.
Anonüümseks jääda soovinud ametnik selgitas,
et sõltumatud terrorirühmitused
püüavad pidevalt Hamasi autoriteeti õõnestada
ja too võib järgmises kokkupõrkes sektori üle kontrolli kaotada.
Ametniku sõnul peab Jeruusalemm
Gazast lähtuvaid ohte siiski vaid häirivaiks.
Nii Iisraeli kaitseaparaat kui poliitladvik mõistavad,
et suurim oht ähvardab juudiriiki Iraanist,
kes püüab end aktiivselt sisse kaevata Iisraeli põhjarindel,
nii Liibanonis kui Süürias ning ka kaugemal Iraagis ja Jeemenis.
Jeruusalemma poliitilise ummiku teemal -
Likudi ja Sinivalge läbirääkimistiimide kokkulepitud kohtumine tühistati taas,
mis suurendas võimalust,
et Iisrael sunnitakse kolmandatele soovimatutele valimistele.
Peaminister Netanyahu Likud
ja endise IDF peastaabiülema Benny Gantzi Sinivalge
vahetasid süüdistusi ja solvanguid,
kui mõlemad püüavad tõhustada oma eeldatavaid poliitilisi eeliseid.
Sinivalge allikate sõnul
pole tingimused praegu järgmiseks kohtumiseks veel küpsed
ja jätkuvad ponnistused pidada kohtumine Likudi tiimiga nädala lõpul.
Sarnased avaldused tuid ka Likudilt, kuid nemad vihjasid,
et kui Sinivalge ei muuda seisukohta laia ühtsusvalitsuse suhtes,
mis lubaks kogu paremtiiva ja religioosse bloki ühinemist,
pole hilisemal kohtumisel mõtet.
Sinivalge esimees Gantz kordas hommikul üleskutset
moodustada võimalikult kiiresti ühtsusvalitsus.
Endine armeeülem toonitas, et ühtsus pole blokk,
kus igaüks mõtleb indiviidina ja tegutseb indiviidi teenistuses,
vaid ühtsus eksisteerib siis,
kui kõik pooled panevad kõrvale oma isiklikud huvid
ja töötavad koos riigi, selle tuleviku ja kogu rahva tuleviku hüvanguks.
Süürias, Kobani lähedal, alustasid Türgi ja Vene väed
soomukites teist ühist patrulli kooskõlas kokkuleppega,
mis sundis kurdide juhitud Süüria Demokraatlikud Väed
ja selle võimsaima haru YPG võitlejad Türgi piiriregioonist taanduma.
Julgeolekuallikate kinnitusel
hõlmab patrull 72 km pikkust ala
umbes 5 km sügavusel Türgi piirist.
Ankaras ütles Türgi president,
et USA väed jätkavad Süürias ühispatrulle kurdide YPG võitlejatega
piirialal, mis Ankara ja Washingtoni kokkuleppe järgi
tuli tühjendada kurdi rühmitustest.
Kõnes oma AK partei liikmeile hoiatas Erdogan,
et kui Washington ja Moskva ei täida oma lubadusi,
revideerib ka Ankara oma tegevust.
Teame, et mõlemal pool asuvad terroristid ikka veel piirides,
mille määrasime turvatsooniks. Nad ei saa meid petta ja öelda:
"Viisime terroristid sealt välja.
Need alad on terroristidest tühjad."
Need alad pole veel terroristidest tühjendatud.
Meil on kokkulepped USA ja Venemaaga
ja täidame neid, kuid vaid ühel tingimusel.
Need kehtivad vaid siis,
kui oma lubadusi täidavad ka meie kolleegid.
Erdogan viitas USA vägedele, kes valvavad Kirde-Süürias naftavälju,
millest mõned asuvad Ankara määratud turvatsoonis.
Arab 24 uudiste raporti järgi
nähti USA vägesid liikumas koos YPG võitlejatega
strateegilises Rmelani linnas Süüria Hasakah' maakonnas.
Küsimusele operatiivplaanide kohta vastas USA maavägede ülem,
et Washingtoni otsused tehakse kõrgeimal tasemel.
Hetkel me lihtsalt patrullime. Mul pole muud vastust.
Vastused tulevad ilmselt üsna kõrgelt tasemelt.
Siis saan hiljem paremini vastata.
Teheranis teatas Iraani president riigi neljandast sammust
2015. a tuumalepingu kohustuste vähendamisel.
Kõnes Iraani teadlastele, mis täna riigitelevisioonis üle kanti,
ütles Rouhani, et on antud korraldus
aktiveerida alates homsest salajane Fordow' rikastustehas
ja selle 1044 tsentrifuugi täidetakse gaasiga.
Täna, teie aulises ligiolus,
kallid tehnoloogia- ja innovatsiooni- firmade ja -tehaste tehnoloogid,
tahame kuulutada välja oma neljanda sammu alguse.
Alustame sellega homme.
Annan korralduse Aatomienergiaametile
ja käsin neil alustada Fordow's gaasi sisestamist.
Selle kallal võidakse õiendama hakata ja küsida,
miks me seda Fordow's teha tahame. Teame küll.
Lisaks teatas Iraan plaanist
lasta käiku 30 uut, kaasaegset IR-6 tsentrifuugi,
mis võimaldavad lühendada aega tuumarelva tootmiseks jõudmiseni.
Iraani Aatomienergiaameti ülem teatas Teherani plaanist,
tänades pilkavalt Iraani vaenlasi võimaluse eest
moodsa tehnoloogiani jõuda.
Peame tänama oma vaenlasi, kes on loonud Iraanile võimaluse,
eriti tuumatehnoloogia tööstuses,
näidata, kuidas jõuda selle saavutuseni
ja toota S8 masinaid
nii lühikese ajaga.
Vaatamata neile arenguile avaldavad Euroopa riigid lootust,
et 2015. a tuumaleping Teheraniga jääb kehtima.
Iraan riskib kogu tuumalepinguga
ja seepärast ootame,
et Iraan naaseb oma JCPOA kohustuste juurde.
Iga uus samm,
millega Iraan lepingust eemaldub,
ohustab tervet lepingut.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri